Torsdag nat havde Aalborg Zoo besøg af ubudne gæster, der kravlede over hegnet og forsvandt igen med to papegøjer til en værdi af hver 100.000 kroner. Papegøjerne er af den ekstremt sjældne race hyacint ara - som der findes under 5000 tilbage af i naturen. Papegøjerne er udstyret med en elektronisk chip, så de vil kunne genkendes, hvis man finder dem - eksempelvis hos nye købere. TV2/Nord er på stedet - se mere i vores udsendelser i løbet af dagen.
To papegøjer i 100.000-kroners-klassen bortført fra Aalborg Zoo i nat.